21/06/2019 | Administración LocalMunicipal
Lousame
Publicación de anuncio de nomeamento de tenentes de alcalde

Anuncio de nomeamento de tenentes de alcalde O día 17.06.2019, a Alcaldía ditou a Resolución núm.332/2019, que de seguido se transcribe, e que se publica na aplicación do RD 2568/1986, do 28 de novembro, ROF: “M.ª Teresa Villaverde Pais, alcaldesa do Concello de Lousame, en uso das facultades que me confire a Lei 7/1985, do 2 de abril, reguladora das Bases do Réxime Local (LRBRL). Antecedentes administrativos: Logo de ver a constitución da nova Corporación para o mandato 2019-2023, en virtude da sesión especial que tivo lugar o 15 de xuño de 2019, como consecuencia das eleccións locais convocadas polo Real Decreto 209/2019, do 1 de abril (BOE do 2 de abril), é procedente determinar o novo réxime de organización e funcionamento do Concello de Lousame. Lexislación aplicable: 1. Lei 7/1985, do 2 de abril, reguladora das Bases do Réxime Local (LRBRL). 2. Regulamento Orgánico Municipal, BOP núm.294, do 22.12.2007 (ROM). 3. Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF). Fundamentación xurídica: O artigo 20 da LRBRL e 11.1. b) do ROM establecen como órgano necesario da organización municipal a existencia dos tenentes de alcalde; correspondendo o seu nomeamento á alcaldesa, tal e como sinala o artigo 21.2 da LRBRL e 72 do ROM. Os tenentes de alcalde substitúen pola orde do seu nomeamento e nos casos de vacante, ausencia ou enfermidade á alcaldesa, sendo libremente designados e removidos por esta de entre os membros da Xunta de Goberno Local (artigo 23.3 da LRBRL e 72.2 do ROM) O artigo 46 do ROF dispón que os tenentes de alcalde serán libremente nomeados e cesados pola Alcaldía de entre os membros da Comisión de Goberno (actual Xunta de Goberno Local), e onde esta non exista, de entre os concelleiros. Nos municipios con Xunta de Goberno Local, o número de tenentes de alcalde non poderá exceder do número de membros da mesma. Os nomeamentos e os ceses faranse mediante resolución da Alcaldía da que se dará conta ao Pleno na primeira sesión que teña lugar, notificándose ademais persoalmente aos designados. Estes nomeamentos será publicados no Boletín Oficial da Provincia, sen prexuízo da súa efectividade dende o día seguinte ao da sinatura da resolución polo alcalde, salvo que nela se dispoña outra cousa. Tal e como sinala o artigo 73 do ROM a condición de tenente de alcalde pérdese, ademais de polo cese, pola renuncia expresa manifestada por escrito e pola perda da condición de membro da Xunta de Goberno Local. As funcións e límites dos tenentes de alcaldes están reguladas no artigo 47 do ROF e 74 do ROM: 1. Substituirán na totalidade das súas funcións e pola orde do seu nomeamento á alcaldesa, nos casos de ausencia, enfermidade ou impedimento que imposibilite á Alcaldía para o exercicio das súas atribucións.2. Desempeñarán as funcións da Alcaldía nos supostos de vacante da Alcaldía e até que tome posesión o novo alcalde.3. Nos casos de ausencia, enfermidade ou impedimento, as funcións do alcalde non poderán ser asumidas polo tenente de alcalde a quen corresponda sen expresa delegación, que debe reunir os requisitos dos números 1 e 2 do artigo 44. Sen embargo, cando a alcaldesa se ausente do termo municipal por máis de 24 horas, sen ter conferido delegación ou cando por causa imprevista lle resultase imposible outorgala, será substituída, na totalidade das súas funcións, polo tenente de alcalde que corresponda, dando conta ao resto da Corporación.4. Cando, durante a celebración dunha sesión, a alcaldesa deba absterse de intervir, en relación con algún punto concreto da mesma, será substituída automaticamente na Presidencia da sesión polo tenente de alcalde a quen corresponda.5. Nos supostos de substitución da alcaldesa, por razóns de ausencia ou enfermidade, o tenente de alcalde que asuma as súas funcións non poderá revogar as delegacións que tivese outorgado a alcaldesa. Por todo o anterior, RESOLVO: Primeiro. –Nomear como tenentes de alcalde, con efectos dende o día seguinte ao da sinatura desta Resolución, aos concelleiros membros da Xunta de Goberno Local, que de seguido se indican: – Primeiro tenente de alcalde: Ramón Manuel Martínez Rial. – Segunda tenente de alcalde: Silvia Agrafojo Filgueira. – Terceiro tenente de alcalde: José Antonio Ces Barreiro. Segundo. –Notificar persoalmente aos concelleiros designados, a presente resolución, que se considerará aceptada tacitamente salvo manifestación expresa en contrario antes da sesión constitutiva da Xunta de Goberno Local. Igualmente, fáiselles saber que terán que manter informada á Alcaldía do exercicio das súas atribucións como alcalde Accidental, non podendo, no citado exercicio, modificar as delegacións efectuadas por esta Alcaldía, nin outorgar outras novas. Terceiro. –Remitir comunicación aos responsables das diferentes áreas e servizos municipais para o seu coñecemento e efectos oportunos. Cuarto. –A presente resolución será efectiva dende o día seguinte ao da súa data e será publicada no Boletín Oficial da Provincia, con indicación de que pon fin á vía administrativa e contra a cal se poderá interpoñer, potestativamente, recurso de reposición ante o mesmo órgano que ditou o acto, no prazo dun mes contado a partir do día seguinte ao da recepción da notificación da presente ou desde a súa publicación; ou ben, directamente, recurso contencioso-administrativo ante o xulgado que corresponda, dentro do prazo de dous meses contados a partir da mesma data, sen prexuízo de que se poida interpoñer calquera outro recurso que se estime pertinente. Quinto. –Dar conta da presente Resolución ao Pleno na seguinte sesión que teña lugar”. Lousame, a 17 de xuño de 2019. A alcaldesa M.ª Duna Jaka Chennouf